177e8f037fa853aa1f2ba573b4e4f12e
Ποιες είναι οι διαφορές του krav maga από άλλες πολεμικές τέχνες και γιατί χαρακτηρίζεται ως  αποτελεσματική αυτοάμυνα ;
openmindkravmaga.gr
2021.25
  
Το krav maga δεν είναι πολεμική τέχνη γιατί δεν έχει κανόνες ή βαθμολογίες αλλά είναι ένα σύστημα τεχνικών αυτοάμυνας. Στο krav maga θα μάθουμε να αντιμετωπίζουμε  έναν ή και περισσοτέρους επιτιθέμενους. Είτε μεμονωμένα ή συγχρόνως, οι οποίοι δεν θα είναι στην ίδια κατηγορία με εμάς (βάρος, φύλο, ηλικία κλπ.). Ακόμα και οι συνθήκες στις οποίες θα πρέπει να προστατεύσουμε τον εαυτό μας ή τους αγαπημένους μας, δεν θα είναι ιδανικές (σκοτάδι, φόβος, άγνωστο περιβάλλον κλπ.). Η εκπαίδευση μας μάς προετοιμάζει για όλα αυτά. Άλλωστε ο στόχος μας είναι να προστατευτούμε, καθώς και να προστατεύσουμε αυτούς που αγαπάμε. Όλα τα παραπάνω συνθέτουν την διαφορετικότητα του [krav maga](https://openmindkravmaga.gr/σχετικά-με-το-krav-maga) από τις πολεμικές τέχνες.
01f777b04ebefd822ac7fedd20781849
Δεν έχω καλή φυσική κατάσταση ούτε έχω ακολουθήσει κάποιο πρόγραμμα εκγύμνασης. Θα μπορέσω να αντέξω την προπόνηση;
openmindkravmaga.gr
2021.25
  
Το krav maga είναι ένα σύνολο τεχνικών αυτοάμυνας το οποίο δεν απαιτεί ιδιαίτερες γνώσεις, φυσική κατάσταση ή προηγούμενη εμπειρία από πολεμικές τέχνες. Άλλωστε το σύστημα έχει φτιαχτεί με τέτοιο τρόπο ώστε να μαθαίνεται εύκολα επειδή βασίζεται στις φυσικές αντιδράσεις και στις ενστικτώδεις κινήσεις του ανθρώπινου σώματος. Η καλή φυσική κατάσταση είναι ένας από τους στόχους της προπόνησης, παράλληλα με τις διαφορετικές τεχνικές όπου θα μάθουμε να αντιμετωπίζουμε αποτελεσματικά διαφορά είδη επιθέσεων όπως π.χ επίθεση με μαχαίρι, προστασία τρίτου προσώπου κλπ.
9e98f5202ea7243130ba11ef4e50fe04
Θα αποκτήσω φυσική κατάσταση;
openmindkravmaga.gr
2021.25
  
Εκτός από την εκμάθηση των διαφόρων τεχνικών αυτοάμυνας, μεγάλη βάση δίνουμε και στην βελτίωση της φυσικής μας κατάστασης. Γι' αυτό τo λόγο αφιερώνουμε, σε κάθε προπόνηση, χρόνο ακολουθώντας προγράμματα γυμναστικής που στοχεύουν στην ευεξία μας καθώς και στη μυϊκή μας ενδυνάμωση.
8280f19b43a2d63487b57ed44d22c9ec
Το krav maga απευθύνεται σε γυναίκες;
openmindkravmaga.gr
2021.25
  
Το krav maga απευθύνεται σε όλους, ανεξαρτήτως φύλου, ηλικίας και σωματικής κατάστασης. Είναι ιδιαίτερα χρήσιμο για τις γυναίκες και για τα νεαρά κορίτσια καθώς πολλές φορές οι γυναίκες θεωρούνται ένας πιο εύκολος στόχος για κάποιον επιτιθέμενο. Αυτό όμως δεν είναι αλήθεια. Μια γυναίκα μπορεί να μάθει να προστατεύεται αποτελεσματικά από κάθε είδους επίθεσης. Επίσης θα μάθουμε να χρησιμοποιούμε καθημερινά αντικείμενα με κατάλληλο τρόπο ώστε να εξουδετερώσουμε την οποιαδήποτε απειλή.
d5685e7987aac0c0bf8207bc4f7bfa0f
Υπάρχει κίνδυνος να τραυματιστώ κατά την διάρκεια της προπόνησης;
openmindkravmaga.gr
2021.25
  
Παρόλο που το krav maga δεν είναι άθλημα ούτε διέπεται από κανόνες, κατά την διάρκεια της προπόνησης λαμβάνονται όλα τα απαραίτητα μέτρα για την προστασία μας. Η σχολή μας είναι διαμορφωμένη με τον καλύτερο δυνατό τρόπο για αυτό τον σκοπό. Επίσης χρησιμοποιείται ο κατάλληλος εξοπλισμός ώστε να αποφευχθούν οι τραυματισμοί.